b'\n_START_ARTICLE_\nFaucaria tuberculosa\n_START_SECTION_\nOpis rastline\n_START_PARAGRAPH_\nRastlina zraste do 10 cm v vi\xc5\xa1ino. Ima so\xc4\x8dne korenine. Pri nekaterih starej\xc5\xa1ih rastlinah se korenine pojavijo kot zadebeljeni rizomi, pri ostalih pa so so\xc4\x8dne koni\xc4\x8daste korenine._NEWLINE_Listi so zelo so\xc4\x8dni, ovalno trikotne oblike, temno zelene barve. Po zgornji strani listov so raztreseni beli izrastki, ki preidejo na robovih listov v konice in izgledajo kot zobje, ki so na koncu skoraj nitkasti. Listi rastejo ve\xc4\x8dinoma 2 ali 4 parno in to vedno pravokotno na obstoje\xc4\x8de liste._NEWLINE_Cvetovi so zvonaste oblike, velikosti do 4 cm premera in so rumene barve. Lahko imajo do 200 ven\xc4\x8dnih listov. Rastejo iz sredine rozet. Rumeni pra\xc5\xa1niki so pogosto na dnu bele barve. \xc4\x8cas cvetenja je v jeseni, \xc4\x8de pa raste v dobrih pogojih, pa lahko tudi pozimi. Cvet se odpre okrog poldneva in zapre pozno popoldne. Da se cvetovi popolnoma odprejo, je potrebno dovolj son\xc4\x8dne svetlobe._NEWLINE_Plod je kratek, zvonaste oblike in premera okoli 10 mm. Odpira in zapira se glede na vsebnost vla\xc5\xbenosti v zraku, obi\xc4\x8dajno se plod popolnoma odpre v de\xc5\xbeju. Tako rastlina prepre\xc4\x8duje izpust semen v su\xc5\xa1nem obdobju. Periodi\xc4\x8dno odlaganje semen omogo\xc4\x8da rastlini pre\xc5\xbeivetje v su\xc5\xa1nih \xc5\xbeivljenjskih pogojih.\n_START_SECTION_\nGojenje\n_START_PARAGRAPH_\nGojenje ni zahtevno. Goji se v rastlinjakih, vendar v zasen\xc4\x8deni legi. Poleti je potrebno zmerno zalivanje, torej ne prepogosto, v zimskem \xc4\x8dasu pa naj prezimi v suhem in svetlem prostoru nad 5 \xc2\xb0C, z rahlim zalivanjem na 14 dni._NEWLINE_Razmno\xc5\xbeuje se setvijo semen, najbolje v oktobru. Optimalna temperatura za kaljenje semen je 18-27 \xc2\xb0C_NEWLINE_Tako kot pri nekaterih drugih opoldnevnicah (Mesembrianthemaceae) se tudi pri nekaterih \xc5\xberelnicah v \xc4\x8dasu, ko jim primanjkuje vode, zgodi, da steblo odmre in to prekine korenino z \xc5\xbeivim tkivom. Take vr\xc5\xa1i\xc4\x8dke lahko uporabimo kot potaknjence.\n_START_SECTION_\nVrste\n_START_PARAGRAPH_\nFaucaria acutipetala L.Bolus_NEWLINE_Faucaria albidens N.E.Br._NEWLINE_Faucaria bosscheana Schwantes_NEWLINE_Faucaria britteniae L.Bolus_NEWLINE_Faucaria candida L.Bolus_NEWLINE_Faucaria coronata L.Bolus_NEWLINE_Faucaria cradockensis L.Bolus_NEWLINE_Faucaria crassisepala L.Bolus_NEWLINE_Faucaria duncanii L.Bolus_NEWLINE_Faucaria felina Schwantes_NEWLINE_Faucaria grandis L.Bolus_NEWLINE_Faucaria gratiae L.Bolus_NEWLINE_Faucaria haagei Tisch._NEWLINE_Faucaria hooleae L.Bolus_NEWLINE_Faucaria jamesii L.Bolus ex Tisch._NEWLINE_Faucaria kendrewensis L.Bolus_NEWLINE_Faucaria kingiae L.Bolus_NEWLINE_Faucaria latipetala L.Bolus_NEWLINE_Faucaria laxipetala L.Bolus_NEWLINE_Faucaria lesliei Graessn._NEWLINE_Faucaria longidens L.Bolus_NEWLINE_Faucaria longifolia L.Bolus_NEWLINE_Faucaria lupina Schwantes_NEWLINE_Faucaria militaris Tisch._NEWLINE_Faucaria montana L.Bolus_NEWLINE_Faucaria multidens L.Bolus_NEWLINE_Faucaria nemorosa L.Bolus ex L.E.Groen_NEWLINE_Faucaria paucidens N.E.Br._NEWLINE_Faucaria peersii L.Bolus_NEWLINE_Faucaria plana L.Bolus_NEWLINE_Faucaria ryneveldiae L.Bolus_NEWLINE_Faucaria smithii L.Bolus_NEWLINE_Faucaria speciosa L.Bolus_NEWLINE_Faucaria subindurata L.Bolus_NEWLINE_Faucaria subintegra L.Bolus_NEWLINE_Faucaria tigrina Schwantes_NEWLINE_Faucaria uniondalensis L.Bolus'